Document ID: /roh_data/filtered/fineweb-2-filterrobots_roh.jsonl.gz/37268

L’auter onn Cuppa Spengler cun equipa da la China?
- Mardi, 27.12.2016, 6:47
Strusch che la Cuppa Spengler 2016 ha cumenzà, datti gia novas da la proxima ediziun il 2017. Uschia ha Gaudenz Domenig ditg ch’ina equipa chinaisa haja demussà interess da sa participar al turnier tradiziunal.
Sco il president dal club da hockey da Tavau Gaudenz Domenig ha ditg a l’agentura da novitads sda fiss ina equipa ord la China in novum en l’istorgia da 90 onns da la Cuppa Spengler si Tavau. Il club da la chapitala chinaisa Peking HC Kunlun Red Star gioga en la Kontinental Hockey League (KHL).
En questa equipa giogan il mument tschintg giugaders oriunds da la China. La gronda part dals giugaders èn Russ e Finlandais.
RR novitads 06:00